Diari Oficial de la Generalitat Valenciana


Sumari del DOGV 9387, del 20-07-2022 (2022/6759)

RESOLUCIÓ de 12 de juliol de 2022, del director general d'Administració Local, relativa a la rectificació per qüestions formals i modificació de la inscripció en el Registre d'Entitats Locals de la Comunitat Valenciana de la denominació del municipi de la Font d'En Carròs per la Font d'en Carròs.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6759


Data del document
:   12-07-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de juliol de 2022, del director general d'Administració Local, relativa a la rectificació per qüestions formals i modificació de la inscripció en el Registre d'Entitats Locals de la Comunitat Valenciana de la denominació del municipi de la Font d'En Carròs per la Font d'en Carròs. [2022/6759]  
El topònim la Font d'En Carròs es va aprovar per Acord del Consell de Ministres de 23 de desembre de 1977.  
En data 12 de maig de 2022, l'Ajuntament de la Font d'En Carròs ha adoptat acord del ple de l'Ajuntament per la majoria absoluta del nombre legal dels membres de la corporació local, i ha donat la conformitat a la rectificació per qüestions formals, de la denominació de la Font d'En Carròs per la Font d'en Carròs.  
La rectificació proposada es refereix a la rectificació de les qüestions formals referides a la necessària adaptació al criteri establit en l'article 4.4 del Decret 69/2017, de 2 de juny, del Consell, de regulació dels criteris per al canvi de denominació dels municipis i altres entitats locals de la Comunitat Valenciana, pel que fa a l'ús de minúscules.  
  
Consta acreditada l'existència del compliment dels tràmits preceptius previstos reglamentàriament, relatius a l'informe del Ple de l'Acadèmia Valenciana de la Llengua de data 17 de juny de 2022 i la certificació de la Direcció General de Règim Jurídic Autonòmic i Local del Ministeri de Política Territorial de data 1 de juny de 2022.  
  
En el procediment s'han seguit els requisits exigits en l'article 14 del Decret 69/2017, de 2 de juny, del Consell, de regulació dels criteris per al canvi de denominació dels municipis i altres entitats locals de la Comunitat Valenciana.  
Sobre la base d'això, de conformitat amb les atribucions establides en el Decret 15/2011, de 18 de febrer pel qual es regula el Registre d'Entitats Locals de la Comunitat Valenciana, resolc:  
  
Primer  
Rectificar per qüestions formals i modificar la inscripció de la denominació del municipi de la Font d'En Carròs per la Font d'en Carròs.  
  
Segon  
Els canvis produïts en el Registre d'Entitats Locals de la Comunitat Valenciana es notificaran a l'entitat local interessada i es publicaran en el Diari Oficial de la Generalitat Valenciana.  
  
Tercer  
De les inscripcions practicades en el Registre d'Entitats Locals de la Comunitat Valenciana es donarà compte a l'Administració de l'Estat, perquè practique les anotacions d'inscripció corresponents en el Registre d'Entitats Locals estatal i es publique en el Boletín Oficial del Estado.  
  
Contra aquesta resolució, que posa fi a la via administrativa, les persones interessades podran interposar els següents recursos:  
- Directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació en el Diari Oficial de la Generalitat Valenciana, de conformitat amb el qual disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
- En el cas que la persona interessada siga una administració pública, no és possible interposar recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que consideren oportuna.  
  
València, 12 de juliol de 2022.- El director general d'Administració Local: Antoni Such Botella.